**Forslag til reviderede vedtægter, version 1, november 2016.**

Hvor der står ”Valgfri” ude til højre, betyder det som hovedregel at emnet bør være dækket af vedtægterne, men at vi har valgfrihed på hvordan. Kun i enkelte tilfælde kunne emnet helt udgå, hvis vi syntes.

Hvor der ikke står ”Valgfri” ude til højre, har vi ingen albuerum men skal følge landsforeningens vedtagelse.

|  |  |
| --- | --- |
| **Kapitel 1 Indledning** |  |
| **§ 1. Navn og tilhørsforhold** |  |
| **Stk 1**. Foreningens navn er: Alternativets Lokalforening i Gribskov kommune, herefter omtalt som lokalforeningen. |  |
| **Stk 2**. Foreningens hjemsted er Gribskov kommune. |  |
|  |  |
| **§ 2. Manifest** |  |
| Her skal manifestet sættes ind, men for overskuelighedens skyld, venter vi til den endelige udgave. |  |
|  |  |
| **§ 3. Organisationskultur** |  |
| **Stk. 1**. Alt arbejde i Lokalforeningen skal foregå i overensstemmelse med Alternativets værdier: Empati, Mod, Gennemsigtighed, Ydmyghed, Humor, Generøsitet. |  |
| **Stk. 2**. Lokalforeningen skal altid tilstræbe at leve op til 6 debatdogmer:1. Vi vil gøre opmærksom på både fordele og ulemper.2. Vi vil lytte mere, end vi vil tale, og vi vil møde vores politiske modstandere der, hvor de er.3. Vi vil fremhæve de værdier, som ligger bag vores argumenter.4. Vi vil indrømme, når vi ikke kan svare på et spørgsmål og indrømme, hvis vi har taget fejl.5. Vi vil være nysgerrige overfor alle dem, vi samtaler og debatterer med.6. Vi vil åbent og sagligt argumentere for, hvordan Alternativets politiske visioner kan nås. |  |
| **Stk. 3** Når der opstår en konflikt, forsøges den løst i mindelighed i den forening, hvori den udspiller sig. Konfliktmæglingsrådet kan efter skøn inddrages. |  |
|  |  |
| **§ 4 Mangfoldighed** |  |
| **Stk. 1**. Alternativet ønsker i alle sine fora og hvor partiet er repræsenteret, den bredest mulige sammensætning af medlemmer og kandidater. Der skal tilstræbes en spredning inden for eksempelvis geografi, etnicitet, køn, livserfaring, alder og faglighed. |  |
|  |  |
| **Kapitel 2 Lokalforeningen** |  |
| **§ 5 Lokalforeningens formål** |  |
| **Stk. 1** Lokalforeningens formål er at arbejde hen imod Alternativets formål |  |
|  |  |
| **§ 6 Lokalforeningens opgaver** |  |
| **Stk. 1**. Lokalforeningen har det primære ansvar for aktiviteter i bevægelses- og partiregi, i det geografiske område lokalforeningen dækker. Dette omfatter aktivisme, projekter og opstilling af kandidater til kommunalvalg og indstilling af kandidater til folketingsvalg. |  |
|  |  |
| **§ 7. Medlemmer i lokalforeningen** |  |
| **Stk. 1**. Medlemmer i Lokalforeningen er alle de medlemmer af Alternativet, der har bopæl i Lokalforeningens område. |  |
| **Stk. 2**. Medlemskab forudsætter indbetaling af kontingent til landsforeningen. Stemmeret opnås ved indbetaling af kontingent senest 14 dage før en given valghandling. |  |
| **Stk. 3** Såfremt et medlem vedvarende modarbejder Alternativet kan den pågældende ekskluderes. Eksklusionsreglerne følger landsorganisationens. |  |
| ***Stk. 4*** *Bestyrelsen og medlemmerne skal arbejde for, at medlemsskaren afspejler lokalområdets befolkningssammensætning.* | Valgfri |
|  |  |
| **§ 8. Lokalforeningens ordinære årsmøde** |  |
| ***Stk. 1****. Lokalforeningens øverste myndighed er årsmødet, der afholdes hvert år inden udgangen af marts måned og indkaldes med mindst 2 ugers varsel ved personlig mail til medlemmerne.* | Valgfri |
| **Stk. 2**. Alle medlemmer kan deltage på årsmødet. Alle fysisk fremmødte medlemmer har stemmeret jf. § 7, stk. 2. |  |
| ***Stk. 3****. Dagsorden for årsmødet skal som minimum indeholde:**1. Valg af dirigent.**2. Valg af stemmetællere og referent.**3. Bestyrelsens beretning for Lokalforeningen.**4. Fremlæggelse af regnskab og til godkendelse.* *5. Behandling af forslag fra medlemmer.**6. Valg til bestyrelsen**7. Valg af revisor og revisorsuppleant**8. Eventuelt.* | Mulighed for at vælge direkte valg til forperson. Vi har valgt at fortsætte med at bestyrelsen selv konstituere sig efter valget. |
| ***Stk. 4.*** *Forslag, der ønskes behandlet på årsmødet, skal være fremsendt til forpersonen senest 1 uge før mødets afholdelse.* | Valgfri |
| ***Stk. 5****. Alle forslag udsendes til medlemmerne senest 2 dage før afholdelse.* | Valgfri |
|  |  |
| **§ 9. Lokalforeningens ekstraordinære årsmøde** |  |
| ***Stk. 1****. Ekstraordinært årsmøde indkaldes såfremt Lokalforeningens bestyrelse eller 5 % af medlemmerne, dog mindst fem personer, begærer det.* | Valgfri |
| ***Stk. 2****. Bestyrelsen indkalder til ekstraordinært årsmøde med angivelse af dagsorden senest en uge efter at have modtaget gyldig begæring herom, eller senest en uge efter beslutningen er truffet i bestyrelsen.Det ekstraordinære årsmøde skal afholdes senest seks uger efter beslutningen er truffet eller begæringen modtaget. Indkaldelsen skal ske med mindst fire ugers varsel og materialet til dagsordenen fremsendes til medlemmerne senest to uger inden mødet. Bestyrelsen kan i tilfælde af folketingsvalg indkalde til ekstraordinært årsmøde dog minimum to dage efter valgets udskrivelse.* | Valgfri. I forslaget står der at ekstraordinært årsmøde ifm folketingsvalg kun kan ligge på en fredag, lørdag eller søndag. Det har vi valgt at stryge. |
|  |  |
| **10 §.** **Lokalforeningens bestyrelse** |  |
| ***Stk. 1****. Lokalforeningsbestyrelsen ledes af en bestyrelse på 5 personer, deriblandt en forperson, næstforperson samt kasserer. Lokalforeningsbestyrelsen vælges på årsmødet.* | Valgfri7 bestyrelses- medlemmer har vist sig at være en udfordring. Vi bør gå tilbage til 5. |
| ***Stk. 2****.* Der bør vælges minimum to kvinder og to mænd. | ValgfriNote: Hvis vi ikke kan garantere tilstrækkeligt med kandidater, bør der stå ”bør” og ikke ”skal” |
| ***Stk. 3*** *Efter stemmetal vælges mindst 2 suppleanter i prioriteret rækkefølge, heraf mindst én mand og én kvinde.* | Valgfri |
| ***Stk. 4****. Bestyrelsen konstituerer sig selv senest to uger efter valget og kan til enhver tid omkonstituere sig.* | Valgfri |
| **Stk. 5.** Kandidater til og medlemmer af Kommunalbestyrelsen, Regionsråd eller Europaparlamentet kan vælges til og være medlemmer af bestyrelsen. I det kalenderår, hvor der er valg til det pågældende politiske forum, må kandidaterne ikke være forperson, næstforperson eller kasserer.Folkevalgte til kommunalbestyrelsen, Regionsråd eller Europaparlamentet kan ikke bestride poster som forperson, næstforperson eller kasserer. |  |
| **Stk. 6** Folketingskandidater og valgte folketingsmedlemmer kan vælges til og være medlemmer af bestyrelsen, men ikke bestride poster som forperson, næstforperson eller kasserer. Et bestyrelsesmedlem, som er folketingskandidat, går automatisk på orlov fra bestyrelsen, hvis der udskrives valg. |  |
| ***Stk. 7*** *Bestyrelsen er beslutningsdygtig, når mere end halvdelen, hvoraf en skal være forperson eller næstforperson, er tilstede fysisk eller digitalt eller skriftligt har tilkendegivet sin indstilling til det specifikke punkt.* | Valgfri |
| ***Stk. 8****. I tilfælde af stemmelighed er forpersonens stemme afgørende.* | Valgfri |
| ***Stk. 9****. Bestyrelsen er ansvarlig for økonomien, udarbejder budget og fremlægger årsregnskabet for det ordinære årsmøde. Bestyrelsens beretning skal indeholde overvejelser om dens budgetmæssige dispositioner.* | Valgfri |
| ***Stk. 10*** *Bestyrelsen skal fastlægge en forretningsorden.* | Valgfri |
| ***Stk. 11****. Lokalforeningsbestyrelsen kan give ansvar til arbejdsgrupper og udvalg.* | Valgfri |
| ***Stk. 12*** *Hvis et medlem trækker sig fra bestyrelsen tiltræder den højst rangerende suppleant så vidt muligt således at ønsket om kønskvotering er overholdt. Bestyrelsen konstituerer derefter sig selv igen.* | Valgfri |
| ***Stk. 13*** *Hvis et medlem af bestyrelsen ikke kan deltage i bestyrelsesmøderne i mindst fire uger i træk, indkaldes den højst rangerende suppleant så vidt muligt således at ønsket om kønskvotering er overholdt.* | Valgfri |
| ***Stk. 14*** *Kandidater er valgbare selvom de skulle være forhindret i at deltage i valghandlingen når blot der foreligger skriftligt tilsagn om kandidatur.* | Vores egen tilføjelse |
|  |  |
| **§ 11 Bydelsforeninger** |  |
| **Stk. 1** Under Lokalforeninger kan bydelsforeninger oprettes, som eksempelvis kan dække opstillingskredse eller administrativt fastlagte bydelsgrænser. |  |
|  |  |
| **Kapitel 3 Valg af kandidater** |  |
| **§ 12 Tillidsvalgte** |  |
| **Stk. 1** Personer, der er medlem af en bestyrelse eller kandidat til kommunalbestyrelsen eller Folketinget, må ikke være medlem af andre politiske partier. Alle omtalte personer forventes at arbejde i et fællesskab til Alternativets bedste. |  |
| **Stk. 2** Kandidater til alle politiske hverv skal have været medlem af Alternativet i minimum tre måneder ved det opstillingsmøde, hvor de vælges af medlemmerne. |  |
| **Stk. 3** Kandidater til organisatoriske hverv er valgbare 14 dage efter kontingentet er indbetalt. |  |
| **Stk. 4** Alle tillidsvalgte i Lokalforeningen er valgt for et år og kan genvælges. |  |
| ***Stk. 5*** *Kandidater er valgbare selvom de skulle være forhindret i at deltage i valghandlingen når blot der foreligger skriftligt tilsagn om kandidatur.* | Vores egen tilføjelse |
|  |  |
| **§ 13 Lokalforeningens opstillingsmøde** |  |
| **Stk. 1** På et årligt opstillingsmøde afholdt i januar eller senest fire uger før Storkredsens opstillingsmøde vælger eller genvælger Lokalforeningen kandidater til kommunalbestyrelsesvalg, og indstiller eventuelt kandidater til folketingsvalg. |  |
| ***Stk. 2*** *Hvis det skønnes nødvendigt kan bestyrelsen indkalde til supplerende opstillingsmøde. Allerede valgte kandidaters kandidaturer annulleres ikke, når der afholdes supplerende opstillingsmøde, med mindre mødet er indkaldt med det formål, at stemme om en specifik allerede valgt kandidat.* | Valgfri |
| ***Stk. 3*** *Opstillingsmødet skal indkaldes med mindst seks ugers frist. Opstillingsgrundlag for kandidater skal være afleveret til bestyrelsen [eller et eventuelt Kandidatudvalg] tre uger forud for opstillingsmødet, og sendes videre til medlemmerne senest to uger før mødet.* | Valgfri |
|  |  |
| **§ 14 Indstilling af kandidater til Folketinget** |  |
| **Stk. 1** På et opstillingsmøde kan Lokalforeningen indstille kandidater til Storkredsforeningens opstillingsmøde. At indstille en kandidat fra opstillingsmøde i Lokalforeningen betyder, at de får Lokalforeningens anbefaling. |  |
| **Stk. 2** Lokalforeningen kan ikke på egen hånd opstille kandidater til folketingsvalget. |  |
| **Stk. 3** Lokalforeningen vælger/udpeger en repræsentant til Kandidatudvalget i Storkredsen. Kandidatudvalget koordinerer kandidat- og opstillingsprocesserne i hele storkredsen med hensyn til folketingsvalg. |  |
|  |  |
| **§ 15. Afstemninger og valg** |  |
| **Stk. 1.** Valg af personer til tillidsposter, der rækker ud over det enkelte møde, skal altid ske skriftligt. |  |
| **Stk. 2** Ved alle valg til et bestemt antal kandidater kan hvert stemmeberettiget medlem højst stemme på halvdelen af det antal kandidater, der skal vælges. Hvis et ulige antal kandidater skal vælges, rundes der op. Det enkelte medlem afgør selv, hvor mange stemmer, der afgives. Der kan kun afgives én stemme pr. kandidat.  |  |
| **Stk. 3** I tilfælde af stemmelighed på det yderste mandat i et forum jf. stk. to, skal der trækkes lod mellem de pågældende kandidater. |  |
| **Stk. 4** Til valg uden et bestemt antal kandidater, kan en kandidat anses for godkendt, såfremt denne har modtaget tilslutning fra mere end 50 % af de afgivne stemmer, inklusiv blanke stemmer. Der kan afgives stemmer på alle kandidater og der kan kun afgives én stemme pr. kandidat. |  |
| **Stk. 5** Folketingskandidater indstilles til valg på Storkredsens opstillingsmøde jf. stk. 4. |  |
| **Stk. 6** En anden afstemningsform kan vedtages med mindst 2/3 flertal på mødet. Forslaget skal være sendt ud 1 uge før mødet. |  |
|  |  |
| **Kapitel 5 Økonomi** |  |
| **§ 16 Tegning og Økonomi** |  |
| ***Stk. 1.*** *Lokalforeningen tegnes af forpersonen. Ved økonomiske dispositioner over 1.000 kr. tegnes foreningen af forpersonen og kassereren i forening.* | Valgfri |
| ***Stk. 2.*** *Regnskab revideres af revisor ved årets udgang og fremlægges ved det ordinære årsmøde.* | Valgfri |
| ***Stk. 3****. Bestyrelsen kan meddele yderligere prokura.* | Valgfri |
| **Stk. 4.** Regnskabsåret følger kalenderåret. |  |
| **Stk. 5.** Ved økonomiske bidrag på 1.000 kroner eller mere offentliggøres bidragyderen og beløbet i regnskabet. |  |
|  |  |
| **§ 17. Hæftelse** |  |
| **Stk. 1**. Lokalforeningen hæfter alene med de midler, den har til rådighed. Foreningens medlemmer, herunder bestyrelsen, hæfter ikke personligt for foreningens forpligtelser og har ikke krav på nogen del af foreningens midler. |  |
|  |  |
| **Kapitel 5 Øvrige bestemmelser.** |  |
| **§ 18 Vedtægter og revision af vedtægter** |  |
| **Stk 1**. Lokalforeningens vedtægter skal være i overensstemmelse med landsforeningens. |  |
| **Stk. 2** Ændringer i landsforeningens vedtægter eller i minimumsvedtægter for Lokalforeninger, der er vedtaget på Landsmødet, gælder for Lokalforeningen fra vedtagelsestidspunktet.Lokalforeningen er forpligtet til at indarbejde de relevante ændringer på sit førstkommende årsmøde efter Landsmødet. |  |
| ***Stk. 3****. Ændringer i nærværende vedtægter kan ske på et årsmøde ved 2/3 stemmeflertal.* | Valgfri |
| **Stk. 4**. Øvrige ændringer i vedtægterne, der ikke er konsekvens af landsmødebeslutninger, træder i kraft når Hovedbestyrelsen har godkendt ændringerne. |  |
| ***Stk. 5*** *Hvis Hovedbestyrelsen ikke kan godkende vedtægtsændringer vedtaget på årsmødet i Lokalforeningen udløser det indkaldelse til ekstraordinært årsmøde inden for to uger efter Hovedbestyrelsens meddelelse.* | Valgfri |
|  |  |
| **§ 19. Opløsning** |  |
| ***Stk. 1****. Lokalforeningen kan opløses såfremt det besluttes med 2/3 flertal på Lokalforeningens årsmøde. Foreningen opløses automatisk såfremt landsforeningen opløses.* | Valgfri |
| ***Stk. 2.*** *Ved opløsning overføres en eventuel formue til Alternativet, såfremt landsforeningen endnu eksisterer. Ellers overføres midlerne til velgørende formål indenfor Alternativets formål.*  | Valgfri |